b"\n_START_ARTICLE_\nHermann Weing\xc3\xa4rtner\n_START_SECTION_\nBiografia\n_START_PARAGRAPH_\nVa n\xc3\xa9ixer el 27 d'agost de 1864 a la ciutat de Frankfurt de l'Oder, poblaci\xc3\xb3 situada a l'estat de Brandenburg, que en aquells moments formava part de Pr\xc3\xbassia i que avui en dia forma part d'Alemanya._NEWLINE_Va morir el 22 de desembre de 1919 al riu Oder al seu pas per la seva ciutat natal, que en aquells moments formava part de la Rep\xc3\xbablica de Weimar, en voler salvar una persona.\n_START_SECTION_\nCarrera esportiva\n_START_PARAGRAPH_\nVa participar, als 31 anys, en els Jocs Ol\xc3\xadmpics d'estiu de 1896 realitzats a Atenes (Gr\xc3\xa8cia), on es convert\xc3\xad en un dels grans triomfadors en representaci\xc3\xb3 de l'Imperi Alemany a l'aconseguir guanyar sis medalles en les proves de gimn\xc3\xa0stica art\xc3\xadstica: la medalla d'or en la prova de barres paral\xc2\xb7leles per equips, barra fixa per equips i barra fixa individual; la medalla de plata en la prova de cavall amb arcs i anelles; i la medalla de bronze en la prova de salt sobre cavall. A m\xc3\xa9s particip\xc3\xa0 en la prova individual de barres paral\xc2\xb7leles, on no aconsegu\xc3\xad guanyar cap medalla."